Titu Maiorescu

Titu Liviu MAIORESCU [titu liviŭ majoresku] (15-an de februaro 1840 en Craiova - 1-an de julio 1917 en Bukareŝto) estis rumana advokato, literatura kritikisto, verkisto, filozofo kaj politikisto, rumana ĉefministro de 1912 ĝis 1914.

Parto de lia edukado okazis en Akademia Gimnazio en Vieno. Li studis en Vieno, Berlino, Gießen, Parizo kaj iĝis en 1872 profesoro pri filozofio en Iași, 1884 en Bukareŝto. Maiorescu estis kunfondinto de la kulturrondo „Junimea“ kaj revuo „Convorbiri literare“.

Maiorescu havis fine de la 19-a jarcento gravan influon sur la spirita vivo de Rumanio. Li apogis la rumanan literaturon kaj estas rigardata kiel pioniro de la rumana literatura kritiko. Li ankaŭ partoprenis en reformado de la rumana ortografio.

Li estis plurfoje ministro ĉefe pri edukaj aferoj; kiel ĉefministro, li gvidis la landon en la duan balkanan militon. Tiu finiĝis por Rumanio per teritoria gajno de ĉ. 7500 km² malfavore al Bulgario.

Oni nomumis laŭ Maiorescu la Rumanan Kulturinstituton en Berlino  same kiel la Universitaton Titu Maiorescu en Bukareŝto.

 Verkoj 
 1861: Einiges Philosophische in gemeinfaßlicher Form
 1867: Poezia română
 1893: Critice 1867-1892
 1897-1915: Discursuri parlamentare

Maiorescu, Titu
Maiorescu, Titu